ડૉ. હરજીવન પણ શેઠ અને ગામના લોકોનો, માસ્તર સાહેબનો આભાર માને છે. ડૉ. હરજીવન પોતે આ ગામના હોવાનું ગૌરવ અનુભવે છે તેમ જણાવે છે. ડૉ .હરજીવન વિધાર્થીઓને શેઠનો પરિચય કરાવે છે, “આ મહાન વ્યક્તિએ પોતાના અંગત વિચારો બાજુ મુકીને મદદ ના કરી હોત તો હું અને તમે સૌ આટલી સફળતા ના મેળવી હોત.” ડૉ. હરજીવને કહ્યું, શેઠની મદદ સફળતાની મધ્ય સુધી લઇ ગઈ અને ત્યાંથી સરકારી સહાય અને અન્ય શિષ્યવૃતિની મદદથી જ સફળ ડોક્ટર બની શક્યો છું. ડૉ હરજીવન વિદ્યાર્થીઓને શીખ આપે છે કે, “માત્ર ઉંચી ફી ચૂકવવાથી જ ઉચ્ચ અભ્યાસમાં સફળતા નથી મળતી, જો તમારામાં ઉચ્ચ શિક્ષણ માટેની લાયકાત હશે તો તક પણ તમારા સુધી આવશે જેને તમારે ઓળખીને ઝડપી લેવાની જરૂર છે.”